আচার্য জগদীশচন্দ্র বসু রচিত “গাছের কথা” প্রবন্ধ। এই প্রবন্ধে তিনি গাছের জীবন ধর্মের আলোচনা প্রসঙ্গে জীবনের স্বাভাবিক ও সাধারণ ধর্ম সম্পর্কে সুনিশ্চিত মতামত দিয়েছেন। তার মতে গতি এবং বৃদ্ধি হল জীবনের ধর্ম। এই ধর্ম যেমন মানুষ ও অন্যান্য প্রাণীদের মধ্যে দেখা যায়, তেমনি দেখা যায় উদ্ভিদের মধ্যেও।
পাখির ডিমের মধ্যে জীবন যেমন সুপ্ত থাকে, তেমনই গাছের জীবন সুপ্ত থাকে বীজের মধ্যে উত্তাপ, জল ও মাটির সংস্পর্শে বীজ থেকে অঙ্কুরোদগম হয় এবং তা থেকে যথাসময়ে চারাগাছ বৃদ্ধি পেয়ে বনস্পতি তে পরিণত হয়। অনুরূপভাবে মানব জীবনে উপযুক্ত পরিবেশ গুরুত্বপূর্ণ ভূমিকা আছে। একটি সবুজ প্রাঞ্জল গাছের সাথে একটি শুকনো ডালের অনেক তফাৎ আছে। একটি ক্রমাগত বেড়ে চলেছে, অন্যটির গতি স্তব্ধ। এর মধ্যে দিয়ে লেখক জীবনের গতিশীলতার ধর্মকে প্রকাশ করেছেন।